《李寅之招饮同登九江城 其五》
元代·方回

覆却罔攸测，理乱非所任。兀兀兔株意，哀哀莺谷音。

识骥伯乐兔，放麑西巴心。怀惠在夙昔，观过匪斯今。

赖公极忠厚，良用开我襟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。